

**Til elever og foreldre i 1. 2. og 3. klasse ved Fjellhamar skole.**

Fjellhamar speidergruppe var grunnlagt 1932 og har vært til glede for mange barn og ungdom på Fjellhamar. Speidergruppa har mye utstyr, god økonomi, og disponerer lokaler sentralt på Fjellhamar. Gruppen har vært innaktiv et par år nå, men nå skal vi starte opp igjen. Vi er en foreldredrevet speidergruppe der foreldrene er med fordi ungene våre har lyst, og fordi speiding gir dem en hel del gjennom aktiviteter i skog og mark og kunnskap om samfunnet rundt dem.

Har du lyst til å bli med?

**Oppstart:**

**mandag 25. januar 2016 kl. 18.00 – 19.30**

**Grønlia Velhus**

**Steinbekkveien 6, 1472 Fjellhamar**

Vi starter opp med møtene i januar for en Beverkoloni /flokk (1. – 3. klasse) på maks 24 barn. Møtene skal være annen hver uke.

**Hva er speiding?**

Speiding foregår over hele verden og er en internasjonal, ideell bevegelse med ca. 38 millioner medlemmer i mer enn 150 land. Speiding handler om å engasjere seg for andre enn seg selv, både for dem du har rundt deg og for mennesker du ikke kjenner.

**Mange gode grunner til å være speider**Grunnene til å drive speiding er mange: Ha det gøy, være ute i naturen, være sammen med gode venner og få nye venner, utfordre seg selv, lære og oppleve noe nytt og spennende og mye mer. Men formålet med speiding er å utvikle selvstendighet og ansvarsbevissthet hos barn, unge og voksne. Grunnleggeren av speideren, Lord Baden Powell har sagt: «Er det ikke lek, så er det ikke speiding». Gleden, lekenheten og det ungdommelige motet kjennetegner også dagens speidere. For mere informasjon se <http://www.speiding.no>

**Speider hilsen fra**

**Louise C. Gulbrandsen**

**67 90 12 59**

[**fjellhamarspeidergruppe@hotmail.no**](mailto:fjellhamarspeidergruppe@hotmail.no)